Nimetatud ärimudel, isegi kui see toimiks ja oleks igati aus, ei tee Kairosest veel püramiidskeemi. Seda teeb nende turundussüsteem, mis lubab skeemiga liitujatel teenida kasu nende värvatud uute liitujate sissemaksetest. Tarbijakaitseamet peab püramiidskeemiks äri, kus inimesed teenivad teiste isikute kaasamisest ja saavad kasu liituvate isikute sissemaksetest. Selles mudelis reaalseid tooteid ei müüda või on need ebamõistlikult kõrge hinnaga. Püramiidskeem on tarbijakaitseseaduse järgi keelatud. Mõistagi ei müüda Kairoses reaalseid tooteid. Eestikeelses videos nimetatakse seda otseturunduseks.